ློབ་མ་རྒྱ་དུར་དར་མ་ཡེ་ཤེས་བྱུང་།དེ་ལ་ཟངས་ཆེན་པོ་དང་མ་བསོད་ནམས་ཀྱིས་གཏུགས་ཏེ་འདུལ་བ་ལ་སྦྱངས་ཤིང་ཟངས་
ཆེར་འདུལ་བ་བཤད་པས་ཚུལ་ཁྲིམས་ཀྱི་དྲི་ཞིམ་པོས་ཟངས་མོ་ཆེའི་གླིང་ཁྱབ་པ་བྱུང་།དེ་ལ་དམ་པའི་ཆོས་འདུལ་བ་སྤེལ་བ་ལ་སྨོན་ལམ་རླབས་པོ་ཆེའི་མཐུ་གྲུབ་པ་མཁན་ཆེན་མཚོ་སྣ་བ་ཤེས་རབ་བཟང་པོས་འདུལ་བ་གསན།
ཐུགས་ཉམས་སུ་བཞེས་ཤིང་སྐལ་བ་དང་ལྡན་པ་གཞན་ལའང་རྒྱ་ཆེར་སྦྲེལ།འདུལ་བ་མདོའི་འགྲེལ་པ་ཉི་མའི་འོད་ཟེར་ཞེས་བྱ་བ་ཆོས་སྐྱོང་མགོན་པོས་བསྐུལ་ནས་མཛད་ཅིང་།བསྟན་པ་འདི་ལ་འདུལ་བའི་བསྟན་བཅོས་བཟང་བར
གྲགས་པ་བྱུང་སྟེ།དོན་གྱི་དབང་འདི་གཟིགས་ནས་རྗེ་བཙུན་ཅོད་ཁ་བ་ཆེན་པོས་བདག་ཉིད་ཆེན་པོ་འདི་ལ་བསྟོད་པ་མཛད་པ་ན།འདུལ་བ་འབུམ་སྡེའི་མངའ་བདག་མཚོ་སྣ་པ།།ཞེས་བསྔགས་སོ།།དེའི་སློབ་མ་མོན་གྲྭ་པ་ཚུལ་ཁྲིམས
ཀྲ་ཤིས།དེའི་སློབ་མ་མཁན་ཆེན་ཆོས་སྐྱབས་བཟང་པོ་སྟེ་གྲྭ་སྐོར་དུ་འདུལ་བའི་བཤད་པ་རྒྱ་ཆེར་བྱུང་ངོ་།།ཤ་མིའི་སློབ་མ་ཀ་བ་དང་སེང་གིས་སྟོད་ལུང་ཐག་མ་བཏབ་སྟེ་འདུལ་བའི་བཤད་པ་རྒྱ་ཆེར་མཛད་པས་སློབ་མ་གཙོ་ཆེ་བ

དཔལ་ཆེན་རྡོར་གཞོན་དང་སངས་རྒྱས་དཔོན་སྟོན་གཉིས་བྱོན།དཔལ་ཆེན་གྱིས་ཟག་མ་ཉིད་དུ་འདུལ་བའི་བཤད་པ་ཡུན་རིང་མཛད་པས་སློབ་མ་གཙོ་ཆེ་བ་རྣལ་འབྱོར་བྱང་སེང་དང་།སྦལ་ཏི་བརྩོན་འགྲུས་དབང་ཕྱུག་གཉིས་བྱོན
རྣལ་འབྱོར་བྱང་སེང་གིས་འཕན་ཡུལ་དུ་དཔེའི་གྲོས་དགོན་པ་བཏབ་ནས་འདུལ་བའི་བཤད་པ་མཛད་པས་སློབ་མ་ཀ་བ་སྟོན་རྣམ་སོགས་འདུལ་འཛིན་མང་དུ་བྱོན།ཀཱ་བ་སྟོན་རྣམ་གྱིས་ཕྱའི་ཕུར་བྲག་ཚབ་དགོན་པ་བཏབ།དགོན་མ
བུ་གཉིས་ཀར་འདུལ་བའི་བཤད་གྲྭ་ཡུན་རིང་བསྐྱངས་ཤིང་ཁྱད་པར་གྲོས་དགོན་དུ་འདུལ་བ་རྒྱ་ཆེར་བཤད་པས་སློབ་མ་འདུལ་འཛིན་མང་དུ་བྱུང་བའི་ནང་ནས་མཁས་པའི་མཆོག་ཏུ་གྱུར་པ་དམར་སྟོན་དཔལ་ལྡན་རིན་ཆེན་དང་དམར་སྟོན།
རྒྱ་མཚོ་རིན་ཆེན་གཉིས་བྱུང་དམར་སྟོན་པ་ཁུ་དཔོན་འདི་གཉིས་ཀྱིས་འདུལ་བའི་བཤད་པ་རྒྱ་ཆེར་མཛད།དམར་སྟོན་པ་ཁུ་དཔོན་གཉིས་ལ་རྗེ་དགེ་འདུན་གྲུབ་ཀྱིས་གཏུགས་ནས་འདུལ་བ་ལ་མཁས་པར་སྦྱངས།དཔལ་ཆེན་རྡོར
གཞོན་གྱི་སློབ་མ་སྦལ་ཏི་ཆེན་པོ་བརྩོན་འགྲུས་དབང་ཕྱུག་ནི་གཞུང་དུ་ས་མོ་བྱ་ལ་འཁྲུངས།དགེ་བའི་བཤེས་གཉེན་རྒྱ་ཉ་མོ་ཀུ་རུ་བས་མཁན་པོ་དང་།སླར་ལུང་སྐད་པས་ལས་སློབ།སྤངས་དགོངས་པས་གསང་སྟོན་མཛད་དེ།
དགེ་འདུན་གྲངས་ཚང་བའི་དབུས་སུ་བསྙེན་པར་རྫོགས།དེ་ནས་འདུལ་འཛིན་ཆེན་པོ་ཤ་མི་ལ་གཏུགས།དེ་ནས་བྱ་འདུལ་གྱི་དྲུང་དུ་བྱོན་པ་ན།ཟག་མར་ཕྱིན་ན་ལེགས་པའི་ལུང་བསྟན་བྱུང་བ་བཞིན་དེ་ཉིད་དུ་བྱོན།དགེ་བའི

བཤེས་གཉེན་ཀ་བ་དར་སེང་དང་།དཔལ་ཆེན་རྡོར་གཞོན་གཉིས་ལ་འདུལ་བ་གསན།དེའི་ནང་ནས་དཔལ་ཆེན་རྡོར་གཞོན་ལ་གཙོ་བོར་གཏུགས་ཏེ་འདུལ་བ་མཐའ་དག་གསན།དགུང་ལོ་བཞི་བཅུ་པའི
དུས་སུ་སྦྱོར་མོ་ལུང་གི་ཆོས་སྡེ་བཏབ་ནས་འདུལ་བའི་བཤད་སྲོལ་ཡུན་རིང་དུ་བསྐྱངས་པ་ལས་སྔ་ཕྱི་བར་གསུམ་གྱི་སློབ་མ་མང་དུ་བྱོན་པ་ནི།དོར་རྗེ་སྟོན་པ།སངས་རྒྱས་སྒོམ་པ།གླང་ཁུད་པ།གྲུ་སུ་སྟོན་བསོད།ཤུན་ཕུན
ཚོགས་རྣམ་རྒྱལ།གཞུང་བ་ཡི་གྲགས།དོགས་པ་བརྩོན་སེང་།མཁན་ཆེན་དཔོན།མངའ་རིས་དགྲ་བཅོམ།དྭགས་པོ་སྟོན་གཞོན།སྣར་ཆོས་ལེས།ཞིག་པོ་ཤེས་རབ་སེང་གེ།གཉལ་བ་གཞོན་ཡིས།ཡོལ་པ་དར་མ
བརྩོན་འགྲུས་སོགས་མང་དུ་བྱོན།དགུང་ལོ་འདུན་ཅུ་རྩ་བརྒྱུད་པ་ལ་སེམས་དཔའ་ཆེན་པོ་ལོ་རས་པ་བསྙེན་པར་རྫོགས་པའི་མཁན་པོ་མཛད།སོ་ཟར་གྱི་མདོ་དང་།མདོ་རྩ་བ།སུམ་བརྒྱ་པ་རྣམས་ལ་ཊཱིཀྐ་མཛད།དགུང་ལོ་
བརྒྱད་ཅུ་རྩ་བདུན་པ་ཤིང་མོ་ཕག་ལ་ཞི་བར་གཤེགས།དེའི་རྗེས་སུ་མཁན་ཆེན་དཔོན་སྟོན་པ་ཤིང་ཕག་དེ་ལ་གདན་སར་བྱོན།ལོ་བཅོ་བརྒྱད་ཀྱི་རིང་འདུལ་བའི་བཤད་གྲྭ་བསྐྱངས་པས་སློབ་མ་ལྷ་རིན་ཆེན་རྒྱལ་པོ་སོགས
འདུལ་བ་འཛིན་པ་མང་དུ་བྱོན།དེའི་རྗེས་སུ་དཔོན་ཞིག་པོ་དགུང་ལོ་ལྔ་བཅུ་རྩ་གཉིས་པ་ལ་གདན་སར་ཕེབས།བདུན་ཅུ་རྩ་གསུམ་གྱི་བར་བཞུགས་ནས་འདུལ་བའི་བཤད་སྲོལ་རྒྱ་ཆེར་སྤེལ་བས་སློབ་མ་རྒྱ་འདུལ།གཙང་འདུལ།

ཡར་འདུལ།སྐྱོ་འདུལ་སོགས་མང་དུ་བྱོན།འགྲོ་མགོན་ཆོས་རྒྱལ་འཕགས་པས་ཀྱང་འདི་ལ་ཀ་རི་ཀ་སོགས་གསན་ཏོ།།དེ་ནས་དཔོན་གཞོན་ནུ་བརྩོན་འགྲུས་ནི་མཁན་ཆེན་ཞིག་པོས་མཁན་པོ་མཛད་ནས་རབ་བྱུང་བསྙེན་རྫོགས
རྣམས་རིམ་པར་བསྒྲུབས།མཁན་པོ་དཔོན་དང་ཞིག་པོ་གཉིས་ལ་འདུལ་བ་གསན།རང་ལོ་ཞེ་གཅིག་ཕ་ལ་གདན་སར་བྱོན།དགུང་ལོ་རེ་དགུའི་བར་གདན་ས་བསྐྱངས་ནས་འདུལ་བའི་བཤད་པ་མཛད་པས་དཔོན་བརྩོན་འགྲུས
འབྱུང་གནས་སོགས་བུ་སློབ་མང་དུ་བྱུང་།དེའི་རྗེས་སུ་དཔོན་བརྩོན་འགྲུས་འབྱུང་གནས་བྱོན་ཏེ་འདིས་མཁན་ཆེན་གཞོན་ནུ་བརྩོན་འགྲུས་ལས་རབ་བྱུང་བསྙེན་རྫོགས་རིམ་པར་བསྒྲུབས།རང་ལོ་སོ་བཞི་པར་གདན་སར་བྱོན
མདོ་རྩ་ལ་ཊཱིཀྐ་མཛད་ཅིང་ཆུ་མིག་ཆོས་འཁོར་དུ་བཤད་པ་མཛད་པས་མཁས་པའི་གྲགས་པ་ཐོབ་ཅིང་ཐམས་ཅད་མཁྱེན་པར་གྲགས།གདནས་ལོ་བཞི་བསྐྱངས་ནས་སོ་བདུན་ལ་གཤེགས།འཇམ་དབྱངས་ཤཱུཀ་གཞོན་སོགས
སློབ་མ་མང་དུ་བྱུང་།དེའི་རྗེས་སུ་དཔོན་འབྱུང་གནས་རིན་ཆེན་ནི་མཁན་ཆེན་གཞོན་ནུ་བརྩོན་འགྲུས་ཀྱིས་མཁན་པོ་མཛད་ནས་རབ་བྱུང་བསྙེན་རྫོགས་བསྒྲུབས།མཁན་པོ་ལ་འདུལ་བ་གས་ན།རང་ལོ་དེ་གཅིག་པ་ལ་གདན་སར
ཕེབས།དགེ་འདུན་གྱི་ཀུན་དགའ་ར་བ་བརྩིག་པ་དང་།གཞིས་བྱས་ཀྱི་དགེ་འདུན་རྣམས་ཆོས་དང་ཟང་ཟིང་གཉིས་ཀྱིས་བསྐྱངས།ང་བདུན་པ་ལ་ཞི་བར་གཤེགས།དེའི་རྗེས་སུ་དཔོན་བཟོད་པ་ནི་མཁན་ཆེན་འབྱུང་གནས

རིན་ཆེན་པས་མཁན་པོ་མཛད་དེ་རབ་བྱུང་བསྙེན་རྫོགས་རྣམས་རིམ་བཞིན་བསྒྲུབས།མཁན་པོ་ལས་འདུལ་བ་གསན།རང་ལོ་ཉེར་དགུ་པ་ལ་གདན་སར་བྱོན།འདུལ་བའི་བཤད་གྲྭ་རྒྱ
ཆེར་བསྐྱངས།ཞེ་དགུ་པ་ལ་ཞི་བར་གཤེགས།དེའི་རྗེས་སུ་དཔོན་དབང་ཕྱུག་ཤེས་རབ་ནི་མཁན་ཆེན་བརྩོན་འགྲུས་འབྱུང་གནས་ཀྱིས་མཁན་པོ་མཛད་ནས་བསྙེན་པར་རྫོགས།མཁན་ཆེན་དང་སློབ་དབེན་རྟག་ལུང
པ་ལ་འདུལ་བ་གསན།དགུང་ལོ་ཉི་ཤུ་ནས་ཞེ་གཉིས་ཀྱི་བར་ཟུར་ཆོས་པ་མཛད།ཞེ་གསུམ་ལ་གདན་སར་བྱོན།འདུལ་བའི་ཊཱིཀྐ་མཛད་པའི་སྟེང་ནས་བཤད་པ་རྒྱ་ཆེར་མཛད་པས་རྒྱ་མ་སྤྱན་སྔ་བཀྲིས་རྒྱལ་བ།སློབ
དཔོན་དར་དབང་བ་ལ་སོགས་པའི་བུ་སློབ་མང་དུ་འདུས།ཆོས་ཟད་ཟིང་གཉིས་ཀའི་སྒོ་ནས་གདན་ས་དར་རྒྱས་འདིའི་དུས་ཁོ་ན་ཆེ་བ་བྱུང་ཞེས་གྲགས།དྲུག་ཅུ་རྩ་བརྒྱད་པ་ལ་དཔོན་ཤེས་རབ་རྡོ་རྗེ་ལ་གདན་ས་གཏད་དེ་ཀུན་སྤངས
མཛད།དོན་གཅིག་པ་ལ་ཞི་བར་གཤེགས།དེའི་རྗེས་སུ་དཔོན་ཤེས་རབ་རྡོ་རྗེ་ནི་མཁན་ཆེན་བཟོད་པ་ལས་རབ་ཏུ་བྱུང་།མཁན་ཆེན་དབང་ཕྱུག་ཤེས་རབ་ལས་བསྙེན་པར་རྫོགས།ཞེ་གཉིས་པ་ལ་གདན་སར་བྱོན།ཞེ
དགུ་པ་ལ་ཀུན་སྤངས་མཛད་དེ་སྒྲུབ་པ་ལ་རྩེ་གཅིག་ཏུ་བཞུགས།དེའི་རྗེས་སུ་དཔོན་ཀུན་དགའ་འབྱུང་གནས་ནི་མཁན་ཆེན་དབང་ཕྱུག་ཤེས་རབ་ལས་རབ་བྱུང་བསྙེན་རྫོགས་རིམ་བཞིན་བསྒྲུབས།མཁན་པོ་ལས་འདུལ་བ

གསན།རང་ལོ་སོ་ལྔ་པ་ལ་གདན་སར་བྱོན།ཞེ་དྲུག་ལ་ཞི་བར་གཤེགས།དེའི་རྗེས་སུ་མཁན་ཆེན་ཤེས་རབ་རྡོ་རྗེས་སླར་ལང་སྦྱར་ནས་གདན་ས་མཛད།འདི་དུས་འབྲི་གུད་པའི་དམག་འཁྲུག་གིས་གདན་ས་བཅོམ་དུ་ཉེ་བ
ན་ཐུགས་དམ་གྱི་སྟོབས་ཀྱིས་དགྲ་ཕྱོགས་ཀྱིས་མ་ཚུགས་པར་གྲགས།དེ་ནས་དཀའ་བཞི་པ་བློ་གསལ་ལ་གདན་ས་གཏད་དེ་ཆོས་སྟོང་དུ་བཞུགས།དགུང་ཁོ་དོན་དགུ་པ་ལ་ཞི་བར་གཤེགས།མཁན་ཆེན་དཀའ་བཞི་པ་བློ
གསལ་ནི་སྦལ་ཉི་བསོད་ནམས་རྒྱལ་པོའི་སྲས་སུ་མེ་སྟག་ལ་འཁྲུངས།མཁན་ཆེན་ཤེས་རབ་རྡོ་རྗེ་ལས་རབ་བྱུང་བསྙེན་རྫོགས་རྣམས་རིམ་བཞིན་ཞུས།སློབ་དཔོན་བསོད་ནམས་ཚུལ་ཁྲིམས་ལ་འདུལ་བ་དང་མངོན་པ་སོགས
གསན།སོ་གཉིས་པ་ལ་གོང་མ་ཏཱའི་སི་ཏུས་བདག་རྐྱེན་མཛད་ནས་གདན་སར་བསྐོས།འདུལ་མཛོད་བྱམས་ཆོས་རྣམས་ལ་བཤད་པ་མཛད།ཐུགས་སྲས་ཀྱི་གཙོ་བོ་རྗེ་རིན་པོ་ཆེ།འདུལ་འཛིན་གྲགས་པ་རྒྱལ་མཚན།།
རྒྱལ་ཚ་བ་རིན་པོ་ཆེ།བྱང་སེམས་ར་སྒྲེང་པ།མཁས་གྲུབ་ཆོས་རྗེ།མཁན་ཆེན་གལག་པ།ཆོས་རྗེ་རོང་ཆེན་པ།དམར་སྟོན་དཔལ་ལྡན་རིན་ཆེན།དམར་སྟོན་རྒྱ་མཚོ་རིན་ཆེན།དྭགས་པོ་འོད་ཟེར་སེང་གེ།འཇམ
དབྱངས་ཆོས་རྗེ་བཀྲ་ཤིས་དཔལ་ལྡན།རྟོགས་ལྡན་ཡེ་ཤེས་རྒྱལ་མཚན།དཀའ་བཞི་པ་ནགས་རིན།དཔོན་དགོངས་གསལ་བ།དཔོན་ཆོས་སྐྱོང་བཟང་པོ།འཇམ་དཀར་བ་དཔལ་ལྡན་བཟང་པོ།འབྲེལ་ཆུང་དཀའ

བཞི་པ་དོན་ཡོད་རྒྱལ་མཚན།སློབ་དཔོན་བརྩོན་འགྲུས་གྲགས།མཁས་པ་བསམ་གཏན་འཕེལ་བ་སོགས་བསྟན་པ་ཡོངས་རྫོགས་ལ་མཁས་པའི་བུ་སློབ་མཐའ་ཡས་པ་བྱོན།དགུང་ལེ
རེ་གཅིག་པ་ལ་དཔོན་དགོངས་གསལ་ལ་གདན་ས་གཏད་དེ་ཟུར་བཞུགས་མཛད།གྱ་བཞི་པ་ས་མོ་གླང་གི་ལོ་སྐུ་གཤེགས་སོ།།དེ་ནས་རྗེ་ཐམས་ཅད་མཁྱེན་པས་སྦལ་ཏི་དགྲ་བཅོམ་པའི་འདུལ་བའི་བཤད་སྲོལ་རྣམས
སྦྱོར་མོ་ལུང་གི་མཁན་པོ་དཀའ་བཞི་པ་བློ་གསལ་ལ་གསན་ནས་རྒྱ་ཆེར་སྤེལ་བར་མཛད་དོ།།བླ་ཆེན་རྒྱུད་ཀྱི་བསྙེན་རྫོགས་ཀྱི་སྡོམ་པ་གཅིག་ནས་གཅིག་ཏུ་བརྒྱུད་པའི་བརྒྱུད་རིམ་ནི་ཡང་དག་པར་རྫོགས་པའི་སངས་རྒྱས་ནས
མཁན་ཆེན་ཞི་བ་འཚོའི་བར་སྔར་བརྗོད་ཟིན་ལ།དེ་ནས་བོད་ཡུལ་དུ་ཇི་ལྟར་བརྒྱུད་པ་ནི།མཁན་ཆེན་ཞི་བ་འཚོ།སྥ་རཏྣ།དམར་ཤཱཀྱ་མུ་ནི།ནམ་མཁའ་མཛོད།གཡོ་དགེ་འབྱུང་།བླ་ཆེན་དགོངས་པ་རབ་གསལ
སྤ་གོང་ཡེ་ཤེས་གཡུང་དྲུང་།གྲུམ་ལེ་ཤེས་རྒྱལ་མཚན།ཀླུ་མེས་ཚུལ་ཁྲིམས་ཤེས་རབ།གཟུས་རྡོ་རྗེ་རྒྱལ་མཚན།སྣ་པོ་གྲགས་པ་རྒྱལ་མཚན།འབྲེ་ཤེས་རབ་འབར།རྩིས་པ་གཞོན་ནུ་སེང་གེ།གྲོ་སྟོན་བདུད་རྩི
གྲགས།མཆིམས་ནམ་མཁའ་གྲགས།ཟེའུ་གྲགས་པ་ཤེས་རབ།མཆི་མས་བློ་བཟང་གྲགས།གྲོ་སྟོན་ཀུན་དགའ་རྒྱལ་མཚན།སྤང་སྟོན་གྲུབ་པ་ཤེས་རབ།ཐམས་ཅད་མཁྱེན་པ་དགེ་འདུན་གྲུབ།འདུལ་འཛིན

བློ་གྲོས་སྦས་པ།པཎ་ཆེན་ཀུན་དཀའ་བདེ་ལེགས།ཐམས་ཅད་མཁྱེན་པ་དགེ་འདུན་རྒྱ་མཚོ།ཞལ་སྔ་ནས་དགེ་ལེགས་དཔལ་བཟང་།ཐམས་ཅད་མཁྱེན་པ་བསོད་ནམས་རྒྱ་མཚོ།པཎ་ཆེན་དམ་ཆོས་ཡར་འཕེལ
ཐམས་ཅད་མཁྱེན་པ་བློ་བཟང་ཆོས་ཀྱི་རྒྱལ་མཚན།རྡོ་རྗེ་འཛིན་པ་དཀོན་མཆོག་རྒྱལ་མཚན།རྗེ་བཙུན་ཐམས་ཅད་མཁྱེན་པ་བློ་བཟང་ཡེ་ཤེས།དེའི་དྲུང་དུ་བདག་གིས་དགེ་ཚུལ་གྱི་སྡོམ་པ་ཞུས་ཤིང་།རྗེ་བཙུན་བློ་བཟང་ཡེ
ཤེས་ཀྱི་ཞབས་དྲུང་དུ་རྗེ་གྲུབ་པའི་དབང་ཕྱུག་བློ་བཟང་རྣམ་རྒྱལ་གྱིས་བསྙེན་རྫོགས་ཀྱི་སྡོམ་པ་བཞེས།དོན་གྱི་སླད་དུ་མཚན་ནས་སྨོས་ཏེ་མཁན་པོ་རིན་པོ་ཆེ་རྗེ་བཙུན་བློ་བཟང་རྣམ་རྒྱལ་གྱི་ཞབས་དྲུང་དུ་བདག་གིས་བསྙེན་རྫོགས་ཀྱི
སྡོམ་པ་ཐོབ་པོ།།པ་ཎ་ཆེན་རྒྱུད་པ་ཇི་ལྟར་བྱུང་ཚུལ་ནི།སྟོན་པ་ལང་དག་པར་རྫོགས་པའི་སངས་རྒྱས།ཤཱ་རིའི་བུ།སྲས་སྒྲ་གཅན་འཛིན།བྲམ་ཟེ་སྒྲ་གཅན་འཛིན།མགོན་པོ་ཀླ་སྒྲུབ།ཡོན་ཏན་བློ་གྲོས།རཏྣ་མི་ཏཱཿ
དྷརྨཱ་པཱ་ལ།གུ་རམ་ཏི།ཆོས་ཀྱི་ཕྲེང་བ།ཞི་བའི་འབྱུང་གནས་སྦས་པ་ཁ་ཆེའི་པཎྜི་ཏ་ཆེན་པོ་ཤཱཀྱ་ཤྲཱིའི་བར་དུ་རིམ་པར་བརྒྱུདེ།པ་ཎ་ཆེན་འདི་ནི་རྒྱལ་བའི་དམ་ཆོས་འཛིན་པའི་སྨོན་ལམ་རླབས་པོ་ཆེའི་མཐུ་གྲུབ་པ།བོད
ཡུལ་དུ་དམ་པའི་ཆོས་འདུལ་བ་སྤེལ་བ་ལ་བཀའ་དྲིན་བླ་ལྷག་ཏུ་ཆེ་བ་ཞིག་སྟེ།དེ་ཡང་པཎ་ཆེན་འདི་ནི་ནུབ་ཕྱོགས་ཁ་ཆེའི་ཡུཁ་ཁྲི་བརྟན་གྱི་གྲོང་ཁྱེར་པྲ་ཝ་ར་ར་ཡབ་རྒྱ་མཚོར་འགྲོ་བའི་དེད་དཔོན་སེལ་དང་གུམ་དུ་བྷ་ག་ཞེས་བྱ་བ

གཉིས་ཀྱི་སྲས་སུ་མེ་མོ་ལུག་གི་ལོ་དོ་མཚར་བའི་ལྟས་དང་བཅས་སྐུ་འཁྲུངས།མཚན་ཛ་ཤཱ་དྷ་རར་བཏགས།གཞོན་ནུ་ཉིད་ནས་ཆོས་ཀྱི་བག་ཆགས་སད་པས་ཡོན་ཏན་འཚོལ་བས་ངོམས
མི་ཤེས་པ་སྒྲ་དང་སྙན་ངག་དང་བཟོ་དང་གསོ་བ་དང་གཏན་ཚིགས་རིག་པ་དང་ནང་རིག་པ་རྣམས་ལ་ལེགས་པར་བསླབས་པས་ཕུལ་ཏུ་ཕྱིན་པར་མཁྱེན་ཏེ།སྨྲ་བ་ངན་པ་མཐའ་དག་ཕམ་པར་མཛད་པས་མཁས་པའི་གྲགས
པས་ས་སྟེང་ཁྱབ་ཅིང་ཡུལ་དེའི་རྒྱལ་པོས་ཀྱང་མཁས་པ་ཀུན་གྱི་གཙུག་རྒྱན་དུ་མངའ་གསོལ་ཞིང་ཅོད་པཎ་བཅིངས།དགུང་ལོ་བཅུ་ནས་ཚངས་སྤྱོད་དག་བསྟེན་མཇེད།དགུང་ལོ་ཉེར་གསུམ་པས་མོ་སྦྲུལ་གྱི་ལོ་ཁྱིམ་ནས་ཁྱིམ
མེད་པར་རྒྱལ་བའི་བསྟན་པ་ལ་རབ་ཏུ་བྱུང་།གཞི་ཐམས་ཅད་ཡོད་པར་སྨྲ་བའི་འདུལ་བ་ལ་སྦྱངས་ཏེ་དགེ་ཚུལ་གྱི་བཅས་མཚམས་མཐའ་དག་མིག་གི་འབྲས་བུ་ལྟར་བསྲུང་བར་མཛད་ཅིང་ངེས་འབྱུང་ཤུགས་དྲག་པོས་ཉིན་ཞག
རེའི་ནང་དུ་ཆོས་སྤྱོད་བཅུ་མ་ཆག་པར་མཛད་པ་དང་།ནོར་རྫས་ཅི་བྱུང་ཡང་བདག་ཏུ་མི་འཛིན་པ་དང་།གནོད་ལན་དུ་ཕན་འདོགས་པ་དང་།རྐྱེན་ངན་ཅི་བྱུང་ཡང་ཐབས་གཞན་མི་འཚོལ་བར་བྱང་ཆུབ་ཀྱི་སེམས་དང་དབུ་མའི་ལྟ།
བ་གཉིས་ཀྱིས་ལམ་དུ་འཁྱེར་བ་སྟེ་དམ་བཅའ་བཞི་མཛད་དོ།།དེ་ནས་སྒྲུབ་པ་རྩེ་གཅིག་ཏུ་མཛད་ཅིང་བཞུགས་པ་ན་རྗེ་བཙུན་བྱམས་པ་མགོན་པོས་ཞལ་བསྟན་ནས་རིགས་ཀྱི་བུ་ཁྱོད་ཤར་ཕྱོགས་སུ་སོང་ལ་གཞུང་ལུགས་མཐའ

དག་ལ་སྦྱོངས་ཤིག།བསྟན་པ་ལ་ཕན་ཆེ་བར་འགྱུར་རོ་ཞེས་ལུང་བསྟན་པ་ན་བྱམས་མགོན་གྱི་བཀའ་ལྟར་ཁ་ཆེའི་ཤར་ཕྱོགས་འཕགས་དབུས་སུ་བྱོན་ཏེ་པཎྜི་ཏ་ཆེན་པོ་ཞི་བ་འབྱུང་གནས་སྦས་པ་དང་།དབྱངས་སྙན་དང
བློ་གྲོས་སྔས་པ་སོགས་མཁས་པའི་དབང་པོ་རྣམས་ཀྱི་ཞབས་ལ་གཏུགས་ཏེ་སྡེ་སྣོད་གསུམ་ལ་སྦྱངས་པ་མཐར་ཕྱིན་པར་མཛད།དེའི་ཚེ་སྔོན་མཁས་མཆོག་དབྱིག་གཉེན་གྱིས་ཇི་ལྟར་མཛད་པ་ལྟར་ཟངས་གཞོང་དུ་ཏིལ་མར་གྱིས
བཀངས་པའི་ནང་དུ་ཞུགས་ཏེ་རྒྱལ་བའི་བཀའ་འབུམ་སྡེ་ཞག་དུ་མའི་བར་དུ་ཞལ་ཏོན་དུ་མཛད།སྡེ་སྣོད་གསུམ་གྱི་བརྗོད་བྱའི་དོན་མཐའ་དག